b'\n_START_ARTICLE_\nAnita Cerquetti\n_START_PARAGRAPH_\nAnita Cerquetti (13. huhtikuuta 1931 Montecosaro \xe2\x80\x93 11. lokakuuta 2014 Perugia) oli italialainen dramaattinen sopraano, joka nousi maineeseen 1950-luvulla._NEWLINE_Alun perin viulunsoittoa opiskellut Cerquetti teki oopperadebyyttins\xc3\xa4 Spoletossa vuonna 1951 Aidan roolissa. H\xc3\xa4n eteni urallaan kotimaassaan ja esiintyi sen ulkopuolellakin muun muassa Yhdysvalloissa. H\xc3\xa4n lopetti uransa jo nuorena; omien sanojensa mukaan h\xc3\xa4n uhrasi uransa perheen vuoksi._NEWLINE_Cerquettia kuullaan muun muassa La Giocondan (Ponchielli) kokonaislevytyksell\xc3\xa4.'